open-index/open-wikipedia-markdown huggingface dataset:
Kari Rolfsen

**Kari Emilie Rolfsen** (1938–2020) var en norsk tegner, grafiker, maler og billedhugger. Hun var bosatt i Oslo.

## Liv og virke

### Utdannelse
Hun var utdannet ved *Accademi De Belle Arti* i Italia og ved Kunst- og Håndverksskolen og Kunstakademiet i Oslo. 

### Offentlige arbeider
Blant hennes offentlige arbeider kan nevnes statue av Kristin Lavransdatter i Sel, av Theodor Kittelsen i Prestfoss, av Madam Felle (1990) i Sandviken i Bergen og av Elise Ottesen-Jensen i Sandnes. 

### Folkemusikkmiljøet som inspirasjonskilde

Kari Rolfsen ble engasjert som illustratør da NRKs folkemusikkmedarbeider Rolf Myklebust i perioden 1969–1974 sørget for utgivelse av en serie LP-plater med norsk folkemusikk som opprinnelig hadde blitt innspilt i NRK i årene 1953–1974.

Hun laget også illustrasjonene til folkemusikerne Kirsten Bråten Bergs og Astri Rysstads kombinerte CD-plate og bok *[[Stev for dagen]]* (2007), som ble utgitt av Heilo forlag. I omtale av denne heter det: «Kari Rolfsen har portrettert utøverar i folkemusikkmiljøet i mange år. I denne produksjonen har ho teikna eit knippe kvedarar frå Setesdal som er med på plata. Portretta er levande og attkjennelege. I tillegg har ho andre illustrasjonar, nonfigurative og sprelske i fargane som ein kontrast til portretta i svart/kvitt. Illustrasjonane framhevar portretta.»

### Ukebladet ''Sirene''
Rolfsen var en av grunnleggerne av tidsskriftet *[[Sirene (magasin)|Sirene]]* i 1973. 

## Familie
Fra 1963 til 1968 var hun gift med maleren Karl Erik Harr; sammen fikk de sønnen Gisle Harr (født 1966), som også ble billedkunstner. Kari Rolfsen var også mor til filmregissøren Ulrik Imtiaz Rolfsen (født 1972).

Hun mottok Ingeborg og Per Palle Storms ærespris i 2005.

## Referanser


## Eksterne lenker
* Store Norske Leksikon: Kari Rolfsen (biografi)
* NRK TV: *[https://tv.nrk.no/program/FOLA04002878 Kari Rolfsen - portrett av en billedkunstner]* (portrettintervju, 1978)
* NRK TV: *[https://tv.nrk.no/program/MDFP13000513 70-talls-feministene]* (dokumentar, 2013)
Second Succession Act

**Second Succession Act** (*28 Henry VIII c.7*), formelt kalt **Succession to the Crowm: Marriage Act 1536** var en lov som ble vedtatt av Det engelske parlamentet under Henrik VIII i 1536. 

Loven endret arvefølgen som hadde blitt vedtatt i *[[First Succession Act]]* i 1534, ved at tronarvingen Elizabeth, kongens datter med Anne Boleyn ble erklært som uektefødt. Dette kom som en følge av at Anne hadde blitt henrettet for høyforræderi. 

Det ble i loven foreskrevet av tronarvingen ville være kongens barn med Jane Seymour. Dette betydde at England stod uten en tronarving inntil Edward ble født i 1537. 

Loven ble erstattet av *[[Third Succession Act]]* i 1543. Både Mary og Elizabeth ble da tatt inn i arverekkefølgen igjen, etter Edward. 

Den nåværende tronfølgeloven i Storbritannia er *[[Act of Settlement 1701]]*.
Gino Bartali

**Gino Bartali** (født 18. juli 1914 i Ponte a Ema utenfor Firenze, død 5. mai 2000) var en italiensk syklist. Han var den mest kjente italienske syklisten før andre verdenskrig. Han vant Giro d'Italia i 1936 og 1937 (hadde den rosa ledertrøyen i 50 dager i sin karriere) og vant Tour de France i 1938. Bartalis andre seier i Tour de France, i 1948, plasserte han i historiebøkene som den syklisten med lengst tidsintervall mellom to seirer i rittet. 

## Rivalisering med Coppi
Bartalis karriere var preget av den tette konkurransen med den fem år yngre Fausto Coppi. Den mest berømte rivaliseringen i sykkelsporten delte italienske fans i to leirer – *coppiani* og *bartaliani*. Bartali, som var konservativ og dypt religiøs ble støttet av det landlige, jordbrukspregede Sør-Italia, mens Coppi, som var mer verdensvant og sekularisert var helten i de urbane, industrialiserte nordlige delene av landet.

## Motstandsbevegelsen
Ifølge en studie som ble publisert i 2003, fungerte Bartali som kurer for den italienske motstandsbevegelsen under andre verdenskrig. Under sin treningsrunde syklet han fra nonnekloster til nonnekloster og hadde med seg papirer og fotografier som ble brukt til å lage falske identitetspapirer som reddet livet på 800 jøder. En gang ble han kalt inn til en villa i Firenze som ble brukt som tortursenter og ble advart av Mussolinis svartskjorter mot å besøke visse klostre. Bartali gjemte da unna sin familie før han fortsatte sin rolle som hemmelig brevbud.

## Seirer
* Giro d'Italia: 1936, 1937, 1946
* Tour de France: 1938, 1948
* Italiensk mesterskap: 1935, 1937, 1940, 1952
* Sveits rundt: 1946, 1947
* Lombardia rundt: 1936, 1939, 1940
* Milano–Sanremo: 1939, 1940, 1947, 1950
* Züri-Metzgete: 1946, 1948

## Referanser


## Eksterne lenker
* 
* 
* Fullstendig resultatoversikt 
* Bartali & Coppi av Owen Mulholland
Third Succession Act

***Third Succession Act*** (*35 Hen. VIII c.1*), formelt vedtatt som ***Succession to the Crown Act 1543***, var en lov som ble vedtatt av Det engelske parlamentet under Henrik VIII i 1543. 

Loven erstattet *[[Second Succession Act]]* av 1536, som erklærte at begge kongens døtre, Mary og Elizabeth, var uektefødt og at kongens barn med Jane Seymour ville stå først i arvefølgen. Dette førte til at Edvard ble tronarving da han ble født i 1537. 

Den tredje tronfølgeloven var en følge av at kongens femte hustru, Katarina Parr, klarte å gjenforende kongen med hans døtre. De ble tatt inn i arvefølgen igjen, etter Edvard og eventuelle barn kongen måtte få med Katarina Parr, men ble fortsatt definert som uektefødt. 

Den nåværende tronfølgeloven i Storbritannia er *[[Act of Settlement 1701]]*. 

## Fotnoter
Stev for dagen

***Stev for dagen*** er et musikkalbum og en stevsamling med 366 stev, ett for hver dag i året. Den er laget av Kirsten Bråten Berg, Astri Rysstad og Kari Rolfsen og kom ut våren 2007 på Heilo plateselskap. 

Utvelgelsen av stev står de to første for, Kari Rolfsen står for illustrasjonene. Ettersom svært mange av stevene er fra Valle og fremføres på setesdalsdialekt, følger det med ordforklaring også. De fleste stevene står Kirsten Bråten Berg for, men det er også opptak av stev fremført av andre utøvere på plata. Her finnes stev av ulik karakter. Man har også tatt hensyn til at stevene skulle passe til den tid på året de er blitt plassert i samlinga. 

## Eksterne lenker
* Omtale av Stev for dagen hos folkemusikk.no
Louison Bobet

**Louison Bobet** (1925–1983) var en fransk profesjonell syklist. Han er en av kun åtte syklister, som har vunnet Tour de France tre ganger eller mer, og han var også den første til å vinne rittet tre år på rad (1953–1955). 

Bobet vant blant annet det franske mesterskapet i landeveissykling (1950 og 51), Milano-San Remo (1951), Lombardiet rundt (1951), Criterium International (1951 og 52), Paris-Nice (1952), VM i landeveissykling (1954), Flandern rundt (1955), Dauphiné Libéré (1955), Luxembourg rundt (1955), Paris-Roubaix (1956) og Bordeaux-Paris (1959).

## Referanser

## Eksterne lenker
* 
* Fullstendig resultatoversikt
Because of You

**Because of You** er en sang skrevet av rockeartisten Kelly Clarkson, David Hodges og Ben Moody og produsert av Hodges og Moody. Det er en fjerde singlen (tredje i Europa) fra Clarksons andre album, Breakaway, fra 2004. 

## Inspirasjon til teksten
*Because of You* betegnes som en av Clarksons mest personlige sanger siden hun opprinnelig skrev teksten da hun var 16 år gammel og gikk gjennom en følelsesmessig vanskelig periode. Clarkson har forklart at selv om hun har klart å komme over smerten gjennom Gud, kan hun fremdeles knytte noe av smerten til *Because of You*.

Noen år senere, da Clarkson møtte Moody og Hodges, spurte hun om de kunne skrive sanger sammen med henne. Hun ba om hjelp til å finpusse sangen *Because of You* til albumet Breakaway, men sa også at hun forsto om de mislikte sangen og heller ville skrive en ny sang med henne. Men både Moody og Hodges ble imponert over sangen, og sammen med Clarkson, finpusset de den til sin endelige form. I denne emosjonelle, autobiografiske låten sørger Clarkson over sitt noe trøblete familieliv.

Clarkson har uttalt at hun ønsket å ha *Because of You* med på sitt første album, Thankful, men at plateselskapet ikke likte sangen. Da det andre albumet skulle utgis, ønsket hun nok en gang å få sangen med, men plateselskapet var like negative. Dog, sangen kom med og Clarkson mottok til og med en ASCAP-pris for låtskrivere, «Årets Sang», for den. 

## Listeplasseringer
*Because of You* ble en hit i mange land, og nådde toppen på mange lister:

## Referanser
Edmund de la Pole, 3. hertug av Suffolk

**Edmund de la Pole, 3. hertug av Suffolk** og 6. jarl av Suffolk (født 1471 eller 1472, død 30. april 1513) var en engelsk adelsmann.
## Liv og virke
### Bakgrunn
Han var sønn av John de la Pole, 2. hertug av Suffolk og hans hustru Elizabeth av York, hertuginne av Suffolk. Moren var andre overlevende datter av Richard Plantagenet, 3. hertug av York og Cecily Neville. Hun var dermed en yngre søster av Edvard IV av England og Edmund, jarl av Rutland og eldre søster av Margaret av Burgund, George, hertug av Clarence og Rikard III av England. Hans fars foreldre var William de la Pole, 1. hertug av Suffolk og Alice Chaucer. William de la Pole var en viktig kommandant i hundreårskrigen, og ble senere Lord Chamberlain. Han er en fremtredende figur i William Shakespeares ''Henrik VI (del 1 og 2).

Edmunds eldste bror, John de la Pole, jarl av Lincoln (ca. 1464&ndash;1487) sies å ha blitt utnevnt til tronarving av sin onkel, Rikard III. Men da Henrik VII tok tronen etter slaget ved Bosworth Field valgte John å avlegge troskapsed fremfor å kreve tronen selv. I 1487 sluttet han seg til Lambert Simnels opprør, og falt i slaget ved Stoke.
### Etter brorens fall
Etter brorens fall ble Edmund Huset Yorks fremste krav på tronen. Henrik VII valgte å la ham leve, og lot ham arve farens tittel i 1491. Edmund giftet seg med Margaret Scrope, datter av sir Richard Scrope.

Mens hans eldre bror hadde nøyd seg med en jarletittel ønsket Edmund mer, og i 1501 forlot han England og søkte hjelp fra Maximilian I av det tysk-romerske rike. Han trakk der personer som James Tyrell inn i sine intriger. Han klarte å holde seg unna kongens menn inntil 1513, da han den 30. april ble henrettet for høyforræderi av Henrik VIII. Henrettelsen av Edmund de la Pole regnes som den første i den lange rekken av politisk eller religiøst motiverte henrettelser under Henrik VIII.

Hans yngre bror Richard de la Pole titulerte seg selv som jarl av Suffolk, og var yorkistenes ledende tronkrever inntil sin død i slaget ved Pavia den 24. februar 1525.

## Referanser
George Talbot, 4. jarl av Shrewsbury

**George Talbot, 4. jarl av Shrewsbury** (født 1468, død 26. juli 1538) var en engelsk adelsmann og politiker. Han var ridder av Hosebåndsordenen.

Han var sønn av John Talbot, 3. jarl av Shrewsbury og Catherine Stafford. Hans mors foreldre var Humphrey Stafford, 1. hertug av Buckingham og Anne Neville, datter av Ralph Neville, 1. jarl av Westmorland og Joan Beaufort, grevinne av Westmorland. 

Shrewsbury giftet seg med Anne Hastings, datter av William Hastings, 1. baron Hastings og Katherine Neville, datter av Richard Neville, 5. jarl av Salisbury og Alice Neville, 5. grevinne av Salisbury. Paret fikk elleve barn:

* Mary Talbot (død 16. april 1572, gift med Henry Percy, 6. jarl av Northumberland)
* Francis Talbot, 5. jarl av Shrewsbury (ca. 1500&ndash;1560)
* Margaret Talbot (død før 1516, gift med Henry Clifford, 1. jarl av Cumberland)
* Elizabeth Talbot (ca. 1507&ndash;etter 6. mai 1552, gift med William Dacre, 3. baron Dacre)
* Dorothy Talbot
* Richard Talbot
* Henry Talbot
* John Talbot (døde som barn)
* John Talbot (døde som barn) 
* William Talbot
* Lucy Talbot

Etter at Anne døde i 1520 giftet han seg med Elizabeth Walden, datter av sir Richard Walden. De fikk ett barn:

* Anne Chetwynd-Talbot (18. mars 1523&ndash;18. juli 1588, først gifte med Peter Compton (død 30. januar 1544) og fikk sønnen Henry Compton, 1. baron Compton, deretter gift med William Herbert, 1. jarl av Pembroke. 

Shrewsbury kjempet for Henrik VII i slaget ved Stoke. Under Henrik VIII ledet han sammen med Thomas Manners, 1. jarl av Rutland oppgaven med å slå ned opprøret Nådens pilegrimsferd i 1537.  

I 1516 fikk han bygget Sheffield Manor som landsted. Kardinal Thomas Wolsey bodde der som hans gjest i 1530, da han var på vei for å bli stilt for rettet for høyforræderi. I 1520 fikk han bygget et familiekapell med en gravkrypt under i sognekirken i Sheffield, nå Sheffieldkatedralen. Et monument over Talbot og hans to hustruer står fortsatt i katedralen. 

## Referanser
Compiègne

**Compiègne** er en by og kommune i departementet Oise i Picardie i regionen Hauts-de-France nord i Frankrike. Byen er sous-préfecture (underprefektur) i departementet. Compiègne ligger ved elva Oise, og innbyggerne kalles *compiégnois*.

Byen var i 2007 målgang på den tredje etappen av Tour de France, og har siden 1968 vært startby for klassikeren Paris-Roubaix

## Befolkningsutvikling
***Antall innbyggere i kommunen Compiègne***

## Referanser


## Eksterne lenker
* 
* Kommunedata INSEE
Svein Hauan

**Svein Hauan (Olsen)** (født 9. januar 1934 i Tromsø, død 16. januar 2020 i Harstad) var en norsk musiker og musikkaptein med hovedinstrument trompet. Han var i hele sin yrkeskarriere knyttet til Hærens musikkorps, populært kalt «Divisjonsmusikken», med sete i Harstad. Han var også kulturjournalist, samt dirigent og instruktør for flere musikkorps.

## Starten i Tromsø

Svein Hauan vokste opp som den eldste av fire brødre. Som elleveåring, etter et par års egenlæring, opptrådte han offisielt som trompetist, da han ble invitert med i Tromsø-orkesteret, som ble etablert i forbindelse med feiringen av freden etter 2. verdenskrig. Orkesteret, som var basert på Tromsø Orkesterforening og Tromsø Ungdomskorps, spilte på kaia i Tromsø den 12. mai 1945 da torpedojageren KNM «Stord» returnerte til Norge. Etter denne opptredenen fortsatte Hauan som medlem av ungdomskorpset. Som 15-åring var han med og startet det fem mann store svingdansebandet Silver band, og ble her musikalsk leder. De spilte hyppig på utestedet Alfheim.

## Divisjonsmusikken

I 1951 dro Svein Hauan til Harstad for å prøvespille for Hærens musikkorps, populært kalt «Divisjonsmusikken», og fikk straks et engasjement i korpset. Tidlig ble det etablert et storband med medlemmer fra korpset, under ledelse av Hauan. Bandet spilte første gang offisielt den 8. mai 1956, blant annet med Glenn Miller på repertoaret.

Midt på 1960-tallet tok Hauan dirigenteksamen ved Norges musikkhøgskole etter to studieopphold i Oslo (høstsemestrene 1964 og 1965). I disse periodene var han knyttet til Forsvarets stabsmusikkorps. Han spilte i 1964 også i orkesteret på Rosekjelleren i Oslo. I to sesonger var han leder for Brigade Nords Musikkorps. Han ble pensjonist 31. januar 1991.

## Skolekorps

Svein Hauan overtok høsten 1954, som 20-åring, ledelsen av Harstad Folkeskoles Musikkorps og hadde det musikalske ansvaret for korpset frem til sommeren 1965, bare med et opphold høsten 1964 for musikkstudier ved Musikkonservatoriet i Oslo. Han tok på en ny periode med korpset fra 1970 til 1975.

Foruten korpset i Harstad hadde han prosjektbaserte engasjementer med flere andre korps som LKABs Musikkorps i Narvik, Bleik Hornmusikk, Andenes Hornmusikk og Glomfjord Hornmusikk.

## Festspillene
Svein Hauan var en av seks initiativtakere og medlem av interimsstyret for Festspillene i Nord-Norge. I årene som fulgte hadde han mange verv innenfor festspillene. Han ble «æresfaun» (æresmedlem) av festspillene i 1989.

## Journalist

Ved siden av musikken var han journalist i *[[Harstad Tidende]]* med kultur som hovedområde. Han var fast ansatt en periode (fra 1. juni 1955) før han fikk fast stilling i Divisjonsmusikken. Etter det opererte han som freelance.

## Forretningsdrift
Fra 1976 og i knappe ti år drev Svein Hauan en musikkforretning i Harstad, kalt Musikkservice, med salg og reparasjoner av musikkinstrumenter.

## Referanser


## Kilder
* Artikkelen er i hovedsak basert på et intervju av Svein Hauan, sommeren 2007.

## Eksterne lenker
* Harstad Tidende: Forsvarets musikkorps Nord-Norge fikk Seire ved å dele-prisen
David Hodges

**David Hodges** (født 5. desember 1978) er en keyboard-spiller og vokalist. Han er sannsynligvis best kjent for sin deltakelse i bandet Evanescence, som han forlot i 2002. Han fronter nå sitt eget band, Trading Yesterday.

## Evanescence
David Hodges ble tilbudt å bli medlem i bandet Evanescence sent i 1999 og var medforfatter av mange av bandets sanger på både demo-CD-en og debutalbumet, ''Fallen''. Han bestemte seg seg for å forlate Evanescence i desember 2002 fordi han mente han førte bandet i retning av mer kristelig rock enn hva Ben Moody og Amy Lee var komfortable med. Han var ikke lenger en del av Evanescence da kontroversen omkring bandets kristne kjennetegn blusset opp i april 2003. Amy og Ben har gjort det nokså klart at det ikke ønsker å ha noe med kristen rock-sjangeren å gjøre.

## Referanser


## Eksterne lenker
* 
* Trading Yesterday-fanside/-message board
* Trading Yesterday på MySpace
* Trading Yesterdays nettside
Omvikdalen

**Omvikdalen** (også skrevet *Åmvikdalen* og *Åmvikedalen*) er et dalføre i Kvinnherad kommune i Hordaland.

Dalen ligger på sørøstsiden av Hardangerfjorden omtrent 4&nbsp;km sør for Rosendal. Det er en typisk U-dal gravd ut av isen, rundt 5&nbsp;km lang og 1&nbsp;km bred. I den flate dalbunnen ligger en breavsatt morene som elven har gravd ut til terrasser. På begge sider av dalen går fjellene opp mot 1000 meter over havet. Riksvei 48 går gjennom bygda, og det går vei opp dalen til Matre og inn mot Folgefonna.

Ved sjøen ligger Dimmelsvik, det gamle tingstedet for området, her ligger tinghuset og et gammelt handelssted. Dimmelsvik er postadressen for bygda. Lenger opp i dalen ligger forfatteren Jens Tvedts barndomshjem, med en samling av bøkene hans. I bygda finner vi også Nistovetunet og Bakkastova, to gamle røykestuer, eid av Sunnhordland museum.

I dag er bygda et viktig jordbruksområde, med vekt på melkeproduksjon og sauedrift.

Bygda har idrettslag, barneskole og barnehage.

## Referanser


## Eksterne lenker
* Kart, turbeskrivelser
Salisbury bispedømme

**Salisbury bispedømme** er et av Den engelske kirkes bispedømmer. Bispesetet er Salisbury, med Salisburykatedralen. Det dekker Dorset og det meste av Wiltshire (unntatt Swindon og deler av North Wiltshire), og tilhører provinsen Canterbury. 

## Historie

Bispedømmet Sherborne ble opprettet i 705 og var opprinnelsen til dagens bispedømme. Sankt Aldhelm som første biskop. Dette bispedømmet dekket et ganske annet område enn det moderne. I 909 ble så bispedømmet Ramsbury utskilt fra Winchester. I 1058 ble biskop Hereman av Ramsbury valgt til biskop av Sherborne, og de to ble slått sammen. Dermed fikk territoriet nesten samme form som dagens, bortsett fra at det inkluderte det meste av Berkshire i tillegg.

Etter normannernes erobring i 1078 ble St. Osmund biskop av Sherborne og Ramsbury, og han flyttet setet til Salisbury, til den gamle byen som nå kalles Old Sarum. I 1227 begynte biskop Richard Poore byggingen av den store katedralen i det som nå er sentrum i Salisbury, men som dengang lå utenfor byen. 

Dorset ble lagt til i 1836, da Bristol bispedømme ble oppløst, mens Berkshire i samme år ble overført til Oxford bispedømme. 

I 1925 ble det utnevnt en suffraganbiskop for å assistere biskopen av Salisbury. Han fikk tittelen biskop av Sherborne, ettersom dette var en historisk tittel med tilknytning til territoriet. I 1974 kom nok en suffraganbiskop, biskopen av Ramsbury.

Den nåværende biskopen er David Staffurth Stancliffe, den 77. biskop av Salisbury, og som ble innviet i Westminster Abbey den 30. november 1993 og betronet som biskop i Salisbury-katedralen den 9. november 1993. Han signerer som «David Sarum».

## Se også
* Liste av biskoper av Salisbury

## Eksterne lenker
*
Vilenica

**Vilenica** er den eldste turist-grotten i Slovenia. Den er nesten  m lang, med en dybde på 180 meter, men turister slippes bare inn de første 450 meter av grotten.

## Eksterne lenker
* 
* Vilenica Cave, fra Slovenian Research Agency
* Vilenica Cave, fra Sveriges geologiska undersökning
Karbonade

**Karbonade(r)** (karbonadekake/karbonadedeig) betegner en norsk tradisjonsrik matrett laget av renskåret okse- eller kalvekjøtt som er grovmalt til karbonadedeig, formet til kaker og stekt i smør i panne. Ordet karbonade kan referere både til selve deigen og den ferdige retten. Karbonade var tidligere søndags- og festmat, ikke hverdagsmat, på grunn av at tilgangen på kjøttråvaren var begrenset og prisen høy. Ordet karbonade har sin opprinnelse i det italienske carbone/carbonata, *kjøttskive stekt over glødende kull*.

Karbonadedeig i salg skulle etter tidligere, norske regler ikke inneholde mer enn 6% fett med rent storfekjøtt som råvare.

Mens deig til kjøttkaker spes, blir ekte karbonader tilberedt med minst mulig tilsetninger. Egg er et vanlig bindemiddel, og stekt løk  vanlig tilbehør. 

Karbonader med løk serveres tradisjonelt med sky basert på smør og kokte poteter, eventuelt med stuede erter. Den norske karbonade er nær beslektet med den danske hakkebøf, den svenske pannbiff og den amerikanske hamburger. 

Ordet «karbonade» er også brukt i forbindelse med sjømat, som f.eks fiskekarbonade, et produkt som skal lages av grovmalt råvare, ikke finhakket og utspedd som i fiskekaker.

Priskonkurranse i dagligvarehandelen i kombinasjon med at forskriften om såkalte definerte kjøttvarer er satt ut av kraft, har ført til at en rekke produkter, også med høyt innhold av MUK, maskinbehandlet slakteriavfall, markedsføres som karbonade.

## Referanser
Dimmelsvik

**Dimmelsvik** er et tettsted i Kvinnherad kommune i Vestland. Stedet ligger på østsiden av Hardangerfjorden, omtrent 4 km sør for Rosendal. Fra Dimmelsvik går det vei innover Omvikdalen og til Matre. Tettstedet har  innbyggere per 1. januar .

Dimmelsvik er et gammelt handelssted, og var administrativt sentrum i Kvinnherad frem til etter andre verdenskrig. Her ligger fremdeles Tinghuset, det første rådhuset i kommunen,  bygd rundt 1870. Her lå også en tønnefabrikk og en treskofabrikk.

Administrasjonsbygget til Kvinnherad energi ligger i Dimmelsvik. HardangerRock har et sandtak og pukkverk som leverer ulike sand- og steinprodukter. Bygda er den største jordbruksbygda i kommunen, med omtrent 5340 dekar jordbruksland, og 31 bruk med melkekvote (2002). 

## Referanser


## Eksterne lenker
* Om Omvikdalen hos Kvinnherad kommune.
Beulah

**Beulah** kan være flere steder 

I USA:
*Beulah (Alabama)
*Beulah (Michigan)
*Beulah (Mississippi)
*Beulah (Nord-Dakota)

I Storbritannia:
*Beulah (Ceredigion), Wales
*Beulah (Powys), Wales

I Australia
*Beulah (Victoria)

Beluah kan også være et navn:

*Beulah McGillicutty* &ndash; scenenavn til Trisa Hayes
Naval Station Ingleside

**Naval Station Ingleside** var en orlogsstasjon for U.S. Navy i Ingleside i Texas. Basen var i drift fra 1988 til 30. april 2010. Den lå nord i bukten Corpus Christi Bay, nordøst for byen Corpus Christi.
Norfolk Naval Shipyard

**Norfolk Naval Shipyard**, også kalt **Norfolk Navy Yard**, er en orlogsstasjon tilhørende U.S. Navy i Portsmouth i delstaten Virginia for bygging, ombygging og reparasjon av orlogsfartøyer. Basen hadde navnet Gosport Shipyard frem til 1862, og går helt tilbake til 1767.

## Eksterne lenker
*
Dobbeltstemme

**Dobbeltstemme** er en vanlig betegnelse på det forhold at lederen for en organisasjon (eventuelt møtelederen) avgjør en sak, dersom det ved avstemning er like mange stemmer for og mot et forslag. En sier da gjerne at lederen har dobbeltstemme.

Dette er en vanlig praksis, men det er også vanlig at det kreves et faktisk flertall for et vedtak. Organisasjonens vedtekter bør fastsette hvilke regler som gjelder ved avstemninger, herunder om ordninga med dobbeltstemme gjelder.

Bruk av dobbeltstemme-prinsippet forutsetter normalt at en ved avstemninga bare har to alternativer. Er det flere muligheter (for eksempel tre eller flere kandidater ved valg), gjennomfører en vanligvis flere avstemmingsrunder, der de som får færrest stemmer, etter hvert faller vekk. Til slutt sitter en så igjen med bare to muligheter.

I en sak der det kreves en aktiv avgjørelse, for eksempel ved valg, er loddtrekning en vanlig måte å avgjøre saken på, dersom organisasjonen ikke benytter prinsippet om dobbeltstemme. Dette bør i så fall også framgå av vedtektene.

Dobbeltstemme brukes sjelden ved hemmelig (skriftlig) avstemning, ettersom det da ikke er kjent hva lederen har stemt.

Av og til forekommer den misforståelse av uttrykket «leders dobbeltstemme» at lederen alltid har to stemmer, noe som altså er feil.

## Eksempler

**Eksempler på at prinsippet om dobbeltstemme gjelder:**

* I Stortingets forretningsorden §&nbsp;45 heter det om visse typer saker: «Viser avstemningen like mange stemmer for og imot, gjør møtelederens stemme utslaget når Stortingets president er møteleder.»
* I aksjelovens §&nbsp;5-17-1 (om generalforsamlinga) heter det: «Står stemmetallet likt, gjelder det som møtelederen slutter seg til, også når denne ikke har stemmerett.» I samme lov §&nbsp;6-26-2 (om styret og flertallskrav ved valg og ansettelser) heter det: «Står stemmetallet likt ved valg av styreleder eller møteleder, avgjøres valget ved loddtrekning. I andre tilfeller av stemmelikhet gjelder det som møtelederen har stemt for.» (Loven åpner imidlertid for at aksjeselskapet kan ha andre regler i sine vedtekter.)

**Eksempel på at prinsippet om dobbeltstemme ''ikke'' gjelder:**

* I LOs vedtekter §&nbsp;4-6 (om avstemninger på LO-kongressen) heter det: «I tilfelle stemmelikhet er forslaget forkastet.»

## Referanser
Ted Morgan

**Edward «Ted» Morgan** (født 5. april  1906, død 22. november 1952) var en bokser fra New Zealand. Under Sommer-OL 1928 i Amsterdam i Nederland vant han gull i weltervekt. Han er den eneste bokser fra New Zealand som har vunnet gull i et OL.

## OL-medaljer
* 1928  Amsterdam -  **Gull** boksing, weltervekt
 
## Referanser


## Eksterne lenker
* 
* New Zealands Olympiske komitee om Ted Morgan
Fylkesvei 7634

**Fylkesvei 7634** i Nordland går mellom Stokmarknes og Melbu i Hadsel kommune. Fylkesveien går på yttersiden (vestsiden) av Hadseløya, mens fylkesvei 82 (tidligere europavei 10) går på innersiden (østsiden) av øya. Veien er 26,1&nbsp;km lang og har asfaltdekke.

## Kommuner og knutepunkter

 

 
 

## Eksterne lenker
* Vegvesenets vegkart 
* 
* Hurtigbåt – Nordre Nordland (Nordland fylkeskommune)
Antonio Posateri

**Antonio Posateri** eller **Zhang Jingzhai** (født 30. april 1640 i Palermo i Italia, død 18. januar 1705 i Taiyuan i Kina) var katolsk misjonær tilhørende jesuittordenen. Han ankom Kina i 1676, og virket i Guangdong, Shanghai, Nanjing, Shaanxi og Gansu. I 1696 ble han den første apostoliske vikar i Shanxi, og skulle bli bispeviet etter hvert. Imidlertid var det ennå ikke skjedd da han døde i Shanxis hovedstad i 1705. 

## Se også
* Liste over kinamisjonærer tilhørende jesuittordenen
Miguel Monteiro (jesuitt)

**Miguel Monteiro** (født 1625 i Macao i Kina, død 7. september 1704 i Macao) var en kinesisk katolsk jesuitt som virket i Macao. Han ble jesuitt i 1643. Han var i mange år prefekt og professor ved presteseminaret i Macao. Han var også en fremragende kalligraf. 

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Fylkesvei 7664

**Fylkesvei 7664** går mellom Hysjorda og Skoglund i Bø.

Veien har asfaltdekke mellom Skoglund og Hysjorda. Veien mellom Hysjorda og Utskor har grusdekke, og var tidligere del av fylkesveien, som da var 6,1&nbsp;km lang.

Frem til 2019 hadde veien betegnelsen fylkesvei 919 (Nordland).

## Kommuner og knutepunkter

## Referanser




## Eksterne lenker
* Kartverkets norgeskart
* Vegvesenets vegkart 
*
Finstadbru

**Finstadbru** er et sted i Aurskog i Aurskog-Høland kommune i Akershus og ligger ved Finstadbekken.

Finstadbru stasjon var stasjon på Urskog-Hølandsbanen fra den ble åpnet i 1896 til banen ble lagt ned i 1960. Stasjonen er sammen med Bjørkelangen stasjon den eneste bevarte stasjonsbygningen fra Urskog-Hølandsbanen i Aurskog-Høland kommune.  

Kollektivselskapet Ruter besluttet høsten 2009 at Finstadbru ikke lenger skulle betjenes med buss. Hensikten var å redusere reisetid ved å benytte Kompveien som trasé.

## Referanser
Givskud Zoo

**Givskud Zoo** er en dyrepark ved landsbyen Givskud i Jylland i Danmark. Parken, som kanskje er bedre kjent som **Løveparken**, ble grunnlagt den 12. august 1969 av Jacob Hansen, er spesiell fordi man her kan kjøre gjennom innhegningene i sine egne biler og dermed komme tett innpå dyrene.

Givskud Zoo startet som en ren løvepark, men er senere blitt en dyrepark med mange andre dyr og besøkes hvert år av ca. 350.000 mennesker.

Sommeren 2000 fikk Givskud den første gorillaunge, da gorillaen ´Minnie´ fødte en hanunge, som fikk navnet "Kidogo". 

## Eksterne lenker
* 
* Liste over utvalgte zoologiske haver i Europa
Ovlien

**Ovlien** er en grend langs fylkesvei 236 Nordre Mangen vei på Mangenskogen i Aurskog-Høland kommune i Akershus, om lag 15 kilometer nordøst for Lierfoss. Ovlien ligger mellom innsjøene Himtjern, Dryulen og Malitjern. 

Ovlien var egen skolekrets fram til Haneborg skole på Lierfoss ble innviet i 1957. Ovlien telefonsentral er under fredning som et teknisk kulturminne.
Fagerlia

:*Fagerlia kan også vise til [[Mo i Rana lufthavn, Fagerlia]], [[Fagerlia videregående skole]] i [[Ålesund]] og til en [[Fagerlia (Oslo)|vei i Oslo]].*

**Fagerlia** er en grend langs fylkesvei 1466 i Aurskog-Høland kommune i Akershus. Fagerlia var egen skolekrets fram til Haneborg skole på Lierfoss ble innviet i 1957. Her ligger også Fagerlivannet, Fagerliåsen og Fagerlibekken ifølge Norgeskart.no.  

## Referanser
Mangenskogen

**Mangenskogen** (**Mangskogen**) er et stort skogs- og villmarksområde nord i Aurskog-Høland kommune, samt i søndre deler av Nes kommune, begge i Akershus. Det er spredte grender på Mangenskogen, blant annet Ovlien og Fagerlia. Mangen kapell ligger ved Viksjøen. Ett av de største sagbrukene på Østlandet drives av Stangeskovene på Vikodden ved Viksjøen. 

Mangenskogen er et viktig friluftsområde for befolkningen i Aurskog-Høland, Nes og resten av Romerike. Mangenfjellet turlag er blant Aurskog-Hølands største idrettslag. Den store kanalbyggeren Engebret Soot kom fra plassen Sot ved Sotsjøen. På Mangenskogen ligger de to naturreservatene Midtfjellmosen og Storfelten som begge er viktige hekkeområder for en rekke fuglearter. 

Mangenskogen var i tidligere århundrer tilhold for mange skogfinner. Den tidligere finneplassen Mikkelsrud ble nominert til den nasjonale kulturlandskapsprisen i 2019, og brukes i noen grad som møteplass for skogfinnekulturen.

Størsteparten av Mangenskogen tilhører Haneborg skolekrets.

Nordre Mangen vei ble oppgradert til en moderne 2-feltsvei i perioden 1977&ndash;1988. Statens vegvesen planlegger å oppgradere Søndre Mangen vei med fast dekke i 2011.

## Referanser
Viksjøen (Aurskog-Høland)

**Viksjøen** er en innsjø i Mangenvassdraget på Mangenskogen nord i Aurskog-Høland kommune i Akershus. Viksjøen ligger 198 meter over havet og har et areal på . Viksjøen henger sammen med Bjørknessjøen i Nes kommune og samlet areal for Viksjøen-Bjørknessjøen er . Mangen kapell ligger idyllisk til ved Viksjøen. Stangeskovene på Vikodden ved Viksjøen er blant de største sagbruk på Østlandet.

## Referanser
Før solnedgang

***Før solnedgang*** er en amerikansk film fra 2004. Filmen er en oppfølgeren til *[[Før soloppgang]]* fra 1996. Jesse (Ethan Hawke) møter igjen Celine (Julie Delpy) under en lanseringen av sin siste bok som omhandler deres første møte 9 år tidligere.

Som forgjenger er også denne filmen regissert av Richard Linklater, men manuset er denne gangen skrevet sammen med Ethan Hawke og Julie Delpy.

Før solnedgang er en dialogdrevet film som foregår i sannhetstid — 80 minutter i livet til Jess og Celine blir til 80 minutter film.

## Handlingsreferat
Ni år etter hendelsene fra den originale filmen har Jesse Wallace skrevet en bestselgende roman, "Denne gangen" basert på hans tidligere erfaring sammen med Céline i Wien. Under en bok-turne i Europa leser han i bokhandelen "Shakespeare and Company" i Paris. Tre journalister hører på lesingen for å intervjue Jesse: En er overbevist om at bokens hovedpersoner møtes igjen senere. En annen journalist mener at karakterene aldri kommer til å møtes igjen. Men den tredje journalisten som vil at karakterene skal bli sammen igjen, men er tvilende til at dette kommer til å skje. Når Jesse snakker med publikum, legger han merke til Céline som smiler til ham.

Jesse må reise til en flyplass en time etter presentasjonen, men han og Céline bestemmer seg for å møtes uansett. Samtalene deres blir snart dypt personlige, veldig lik deres første natt sammen. De diskuterer lidenskapelig arbeid og politikk, og beklager deres manglende møte i Wien som var planlagt seks måneder etter deres første møte. Céline forteller at hun ikke kom tilbake, fordi bestemoren hennes hadde dødd plutselig. Jesse hevder først at han heller ikke kom tilbake. Men når Céline spør hvorfor han ikke gjorde det, innrømmer han at han faktisk kom tilbake for å lete etter henne. Fordi paret aldri utvekslet telefonnummer, så hadde de heller ingen måte å kommunisere med hverandre på.

De avslører hvordan livene deres har endret seg i løpet av de ni årene de tilbrakte fra hverandre. Jesse er nå gift, og har en sønn som heter Hank. Céline er miljøaktivist, og har en kjæreste som er fotojournalist. De uttrykker hver for seg misnøye med livne deres, samtidig som de går rundt i Paris, og deres gamle romantiske følelser blir gjenopplivet. Jesse sier at boken hans var inspirert av hans håp om å se Céline igjen, og hun sier at å lese boken hans førte tilbake smertefulle minner for henne. Céline og Jesse kommer til Célines leilighet, selv etter kontinuerlig insistering på at Jesse burde reise før han går glipp av flyet hans./

## Skuespillere
* Ethan Hawke som Jesse
* Julie Delpy som Céline
* Vernon Dobtcheff som en bokhandel-eier.

## Eksterne lenker
* 
*
Everglades

**Everglades** er et våtmarksområde i Florida som dekker et areal på ca.  km² syd for Okeechobeesjøen. Det utgjør den sydlige halvdelen av et stort nedbørsfelt i den neotropiske region.

## Se også
* Everglades nasjonalpark

## Referanser


## Eksterne lenker
*
Township

Det engelske begrepet **township** kan vise til:

*Gettolignende bydeler i Sør-Afrika, se township (Sør-Afrika) 
*En by eller et tettsted, ofte visende mot kommune
Naval Station Norfolk

**Naval Station Norfolk** også omtalt som **Norfolk Navy Base**, er USAs og verdens største orlogsstasjon. Den ligger på den amerikanske kyst mot Atlanterhavet, i Norfolk sør i staten Virginia, og støtter de amerikanske flåtestyrker som opererer i Atlanterhavet, Middelhavet og Det indiske hav.

Basen ble opprettet i 1917 og har nå et 6 km langt kaiområde og dekker på land et område på 17 km² ved Hampton Roads på en halvøy ved navn Sewell's Point. Legger man til grunn størrelsen av den militære befolkning er den verdens største orlogsbase. 75 skip og 134 fly hadde pr. november 2004 Norfolk som hjemmebase. Basen har 13 utstikkerpirer og elleve flyhangarer.

Basen har over  anløp årlig, over  flygninger, over  t last og over  marinepersonell drar på oppdrag fra basen hvert år.

## Eksterne lenker
* 
* ''Flagship'' – offisiell avis for NAS Norfolk og Commander Navy Region Mid-Atlantic
* Nettstedet globalsecurity.org om NS Norfolk
* Oversikt over NS Norfolk fra NavyUSA.org
* http://www.hrnm.navy.mil/  Hampton Roads Naval Museum, offisielt U.S. Navy museum]
António Leitão (misjonær)

**António Leitão**, egentlig **Xu Bideng** (født 1578 eller 1581 i Macao i Kina, død 10. juni 1611 til sjøs), var kinesisk katolsk misjonær i Kina og medlem av jesuittordenen som legbror fra året 1603. Han virket blant annet i Kaifeng i provinsen Henan, der han arbeidet for å finne jøder og etterkommere av tidligere kristen misjon. Fra 1608 var han i Shaozhou i Guangdong. 

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Alessandro Cicero

**Alessandro Cicero** eller **Ciceri**, kinesisk valgt navn *Luo Lishan*, (født 28. mai 1639 i Como, død 22. desember 1703 i Nanking i Kina). var kinamisjonær tilhørende jesuittordenen.

## Misjonær, biskop
Han ble biskop av Nanjing. Han var fra 1679 i Kina, først i Kanton.  Han var en periode i Europa, og deretter tilbake i Kina fra 1691 der han ble biskop av Nanjing i 1694 (bispeviet i Macao 1696). 

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Antonio Sanseverino (1477-1543) *1531
* Kardinal Giovanni Michele Saraceni (1498-1568) *1536
* Pave Pius V (1504-1572) * 1556
* Kardinal Iñigo Avalos de Aragón (ca 1535-1600) *1566
* Kardinal Scipione Gonzaga (1542-1593) *1585
* Patriark Fabio Biondi (Blondus de Montealto) (1588-1618) *1588
* Pave Urban VIII (1568-1644) *1604
* Kardinal Cosimo de Torres (1584-1642) *1621
* Kardinal Francesco Maria Brancaccio (1592-1675) *1627
* Biskop Miguel Juan Balaguer Camarasa (1597-1673) *1635
* Pave Alexander VII (1599-1667) *1635
* Kardinal Neri Corsini (1624-1678) *1652
* Biskop Francesco Ravizza (1615-1675) *1667
* Kardinal Veríssimo de Lencastre (1615-1692) *1671
* Biskop João de Casal (1641-1735) *1690
* Biskop *Alessandro Cicero*

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Referanser


## Se også
* Liste over kinamisjonærer tilhørende jesuittordenen
Etienne Faber

**Etienne Faber** (kinesisk: *Fang Dewang*, født 14. februar 1597 i Mourières ved Avignon i Frankrike, død 10. mai 1657 i Shaanxi i Kina) var en kinamisjonær tilhørende jesuittordenen. Han kom til Macao i oktober 1630, og virket i Shanxi og Shaanxi, der i Xi'an og Hancheng.

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Gudbrand Skatteboe

**Gudbrand Gudbrandsen Skatteboe** (1875–1965) var en norsk skytter. 

Han flyttet tidlig til Kristiania, der han bodde hele sitt voksne liv. Han var en av de beste skytterne i Kristiania og representerte Oslo Østre Skytterlag, som var en del av Det frivillige skyttervesen, som organiserte internasjonal deltakelse i rifleskyting på denne tiden.

Skatteboe ble den første norske individuelle olympiske mester da han vant frigevær stående, liggende og sammenlagt under ekstralekene i Athen 1906. Hans nærmeste konkurrent var sveitseren Konrad Stäheli, som hadde vunnet tre gull under OL i 1900. Stäheli slo Skatteboe i knestående, men Skatteboe var best i de to andre posisjonene og vant en overlegen seier. I tillegg til gullmedaljen mottok Skatteboe en revolver av den greske kong Georg I. Kongen håpet Skatteboe en dag ville bli like god til å skyte med revolver som med gevær.

Skatteboe deltok også på det norske laget som tok gull i frigevær lag i London to år senere, samt sølv i 1906, 1912 og 1920. Individuelt ble han nr 5 både i 1912 og 1920.

## OL-medaljer
* 1908  London -  **Gull** i skyting, 300 meter rifle, 3 stillinger, lagskyting (Norge)
* 1912  Stockholm -  Sølv i skyting, 300 meter rifle, lagskyting (Norge)
* 1920  Antwerpen -  Sølv i skyting, frigevær, lagskyting (Norge)
* (1906  Athen -  **Gull** i skyting, 300 meter rifle, 3 stillinger)
* (1906  Athen -  **Gull** i skyting, 300 meter rifle, liggende)
* (1906  Athen -  **Gull** i skyting, 300 meter rifle, stående)
* (1906  Athen -  Sølv i skyting, frigevær, lagskyting (Norge))

## Referanser


## Litteratur
* P. Chr. Andersen: *De olympiske leker gjennom 50 år*. Dreyers Forlag, 1945
* Rolf Bryhn og Knut Are Tvedt: *Idrettsleksikon*. Kunnskapsforlaget, 1990. ISBN 82-573-0408-5
* Per Jorsett: *100 år med olympiske leker*. Hjemmets Bokforlag, 1996. ISBN 82-590-1681-8

## Eksterne lenker
* 
* Norske OL-medaljer gjennom tidene
Engelbrektsopprøret

**Engelbrektsopprøret** er navnet på et opprør med sentrum i Dalarna og Bergslagen i Sverige som spredde seg over hele Svealand og Götaland. Opprøret fikk sitt navn etter Engelbrekt Engelbrektsson.

Opprøret begynte i 1433 etter misnøye med den lokale fogden i Västerås, den danske Jens Eriksen «Jösse Eriksson». Erik av Pommern, som var konge av Sverige, Danmark og Norge under Kalmarunionen, hadde henvist klagene til riksrådet, som fant dem berettiget, men fogden ble ikke avsatt. Opprøret varte til 1436 og ble formelt bilagt ved en seremoni på Stora torget i Kalmar etter at kongen hadde gått med på å styre sammen med riksrådet.
## Litteratur
*
*
*
*
*
*
*
*
*
*
Fylkesvei 82 (Akershus)

**Fylkesvei 82 i Akershus** gikk mellom Digerud og Tusse i Frogn. Veiens lengde var 5,8&nbsp;km.

2019 ble veien erstattet av fylkesvei 1398 og fylkesvei 1399.

## Kommuner og knutepunkter

## Referanser


## Eksterne lenker
* Vegvesenets vegkart
Frank Bursley Taylor

**Frank Bursley Taylor** (født 1860, død 1938) var en velstående glasiolog fra Great Lakes i USA som skrev til Geological Society of America i 1908 at kontinenter var i bevegelse på jordoverflaten, at en grunthavsregion i Atlanterhavet markerer hvor Afrika og Sør-Amerika gikk sammen, og at kollisjon mellom kontinenter kunne føre til fjelldannelse.

Frank Bursley Taylors ideer om kontinentaldrift ble videreført av Alfred Wegener i Tyskland fire år etter, men selv med Wegeners ekstensive ekstra undersøkelser ble ikke ideene akseptert før på 1960-tallet da nye bevis ble lagt fram av Harry Hess, Fred Vine og Drummond Matthews.  De motsatt tilsvarende kystlinjene til kontinentene var allerede observert av Abraham Ortelius i det 16. århundre, men hadde alltid manglet troverdighet.

## Referanser
1-krone (dansk mynt)

**1-krone** er en dansk mynt i sirkulasjon. Den har samme design som 2 og 5-krone mynten. 

## Kilder
Nationalbanken.dk
Fylkesvei 52 (Akershus)

**Fylkesvei 52 i [[Akershus]]** gikk mellom Kinn og Furu i Ås.

Traséer: Kinn – Klommestein (1,1&nbsp;km), Fjøser – Furu (1,6&nbsp;km).

2019 ble veien erstattet av delstrekninger av fylkesvei 1365 og fylkesvei 1381.

## Kommuner og knutepunkter

*Kinn →  til Linnestad i Vestby
* Klommestein
----Erstattet av riksvei 152
----
* Fjøser
*Furu →  til Bakker bru i Frogn

## Referanser


## Eksterne lenker
* Vegvesenets vegkart
Valget i Sør-Afrika i 1948

**Valget i Sør–Afrika i 1948** ble avholdt den 26. mai 1948. Lederen for Herenigde Nasionale Party, Daniel François Malan, frontet forbud mot blandingsekteskap og svarte fagforeninger og for en strengere gjennomføring av jobbreservering. På denne plattformen av apartheid, som politikken ble kalt for første gang, trakk Malan og hans parti stemmer fra velgere fra landsbygda og beseiret statsminister Jan Smuts og hans United Party. Smuts tapte til og med sin egen representasjonsplass i Standerton.

Herenigde Nasionale Party og deres koalisjonspartner, Afrikaner Party, vant 79 plasser mot deres motstandere fra United og Labour Party sine 74 plasser, selv om Herenigde Nasionale Party hadde fått  stemmer mindre enn det totale antallet stemmer som motstanderne fikk. Herenigde Nasionale Party dannet etter dette regjering med Malan som statsminister, tok det nye navnet Nasjonalistpartiet og styrte i Sør-Afrika frem til 1994.
Fylkesvei 30 (Akershus)

**Fylkesvei 30 i Akershus** gikk mellom sentrum og fylkesgrensen ved Stokstad i Ski.

Traseer: Sander – Skoro (0,8&nbsp;km), Skoro – Stokstad (9,2&nbsp;km)

2019 ble veien erstattet av fylkesvei 1371, fylkesvei 1373 og en delstrekning av  fylkesvei 1010.

## Kommuner og knutepunkter

## Referanser


## Eksterne lenker
* Vegvesenets vegkart
Valget i Sør-Afrika i 1994

**Valget i Sør–Afrika i 1994** var det første frie valget som ble avholdt i Sør-Afrika etter slutten av apartheid. Derfor var det også det første som ble holdt med allmenn stemmerett. Valget ble utført under ledelsen til Independent Electoral Commission (IEC).

Millioner stilte seg i kø i den tre dager lange stemmeperioden. Totalt ble 19 726 579 stemmer talt opp, og 193 081 ble forkastet som ugyldige. African National Congress havnet rett utenfor et to tredjedelers flertall. ANC–ledere valgte å danne en trepartiregjering  sammen med Nasjonalistpartiet og Inkatha Freedom Party.

Datoen 27. april er nå en offentlig fridag i Sør–Afrika, Freedom Day.
## Resultater i parlamentsvalget

## Resultater i provinsvalgene
Brattfjorden

**Brattfjorden** (lulesamisk: *Rahttavuodna*) er en kort fjordarm av Nordfolda i Steigen kommune i Nordland. Den strekker seg litt over 4&nbsp;kilometer i østlig retning fra innløpet mellom Stigodden i nord og Kvitneset i sør.

Nordsiden er uten bebyggelse og har en bratt stigning opp mot Middagsfjellet (472 moh.) og Ingridtinden (794 moh.). På sørsiden ligger Kvitnesaksla, en stigning opp mot Multindan, Nonstinden (786 moh.) og en spredt gårdsbebyggelse fra Slåttvik i munningen til  Brattfjord i fjordbunnen. 3 kilometer langt eid fra Brattfjorden til Helldal ved Vinkfjorden. Stigning opp mot Helldalisen. 

Slåttvik har anløp av hurtigbåt. Lokal vei, uten videreforbindelse til annet veinett, langs sørsiden til Furuneset, Makkleira og Nyheim. Det bor to fastboende langs fjorden.

## Fotnoter



## Referanser




## Eksterne lenker
* Brattfjord.net: Rutetider for hurtigbåten på Nordfolda.
* Lokalavisa NordSaltens artikkel 16.07.2010: Protesterer mot ruteplan . Besøkt 16.09.2012.
Fylkesvei 1370

**Fylkesvei 1370** går mellom Klokkerud og Asper i Nordre Follo.

Frem til 2019 hadde veien betegnelsen fylkesvei 29 (Akershus), den ble i tillegg forlenget med et delstykke av fylkesvei 28 (Akershus). 

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 1380

**Fylkesvei 1380** går mellom Sværsvann og Jørgenrud i Nordre Follo.

Før 1. januar 2010 hadde veien betegnelsen fylkesvei 33.

Frem til 2019 hadde veien betegnelsen fylkesvei 36 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Tyr (andre betydninger)

**Tyr** har flere betydninger:

* Tyr, en by i Libanon
* Tyr (dyr), hanndyr i kvegfamilien
* TYR, en organisasjon for storfekjøttprodusenter
* Týr, et ferøysk metal-band
* Tyr (album), et musikkalbum med Black Sabbath
* Tyr (artist), en norsk sanger, rapper og låtskriver
* Ty, en norrøn gud
Mamelodi

**Mamelodi** er en township i Sør-Afrika øst for Pretoria. Navnet på townshipen skal være en forkortelse av Mama Melody. 

Mamelodi har et av Sør-Afrikas viktigste fotballag, Mamelodi Sundowns, som vant den sørafrikanske ligaen i 1996.
Fylkesvei 108 (Akershus)

**Fylkesvei 108 i Akershus** gikk mellom Flaskebekk og Flaskebekk brygge, og mellom Alværn og Alvern brygge  i Nesodden kommune.

2019 ble veien erstattet av fylkesvei 1412 og fylkesvei 1413.

## Kommuner og knutepunkter

## Referanser


## Eksterne lenker
* Vegvesenets vegkart